pythainlp/thai-wiki-dataset-v4 huggingface dataset:
ต้นฝิ่น

ต้นฝิ่น มีชื่อวิทยาศาสตร์ว่า "Papaver somniferum" L. 
เป็นดอกป๊อปปี้พันธุ์หนึ่ง
ในวงศ์ Papaveraceae ชื่อสกุล "Papaver" เป็นชื่อภาษาละตินสำหรับเรียกพืชที่เรียกกันในภาษาอังกฤษว่า Opium poppy ส่วนชื่อชนิด "somniferum" แปลว่า ทำให้นอนหลับ
ถิ่นกำเนิด.
พืชชนิดนี้มีถิ่นกำเนิดบริเวณเอเชียตะวันตก ขึ้นได้ดีในเขตร้อนและเขตอบอุ่นทั่วไป โดยเฉพาะหน้าดินเขาหินปูน ในที่สูงจากระดับน้ำทะเลปานกลางราว 800 เมตรขึ้นไป
ลักษณะต้น.
ฝิ่นเป็นไม้ล้มลุกปีเดียว ลำต้นตั้งตรง แตกกิ่งก้านได้บ้าง สูง 50-150 เซนติเมตร ทุกส่วนของพืชให้ยางสีน้ำนม เมื่อยางนี้ถูกอากาศจะเปลี่ยนเป็นสีน้ำตาล 
ลักษณะใบ.
ใบเป็นใบเดี่ยว เรียงสลับกัน รูปขอบขนาน โคนใบเว้า ขอบใบเป็นคลื่นหรือยักเว้าลึก กว้าง 5-10 เซนติเมตร ยาว 8-20 เซนติเมตร ใบที่อยู่ใกล้โคนต้นมีก้านใบสั้น
ลักษณะดอก.
ดอกเป็นดอกเดี่ยว มีก้านดอกยาว 20-30 เซนติเมตร ออกที่ยอด มีสีสด มีทั้งสีขาว สีชมพู สีแดง หรือสีม่วง กลีบเลี้ยงมี 2 กลีบ ร่วงง่าย กลีบดอกมี 4 กลีบ ปลายมนแผ่ออกหรือยักเป็นฝอย ร่วงง่าย เกสรเพศผู้มีจำนวนมาก เกสรเพศเมียมีปลายยอดเป็นจานแผ่ออกเป็นรัศมี 4-20 แฉก เท่าจำนวนพูของของผล
ลักษณะผลและเมล็ด.
ผลรูปค่อนข้างกลม ขนาดวัดผ่านศูนย์กลาง 3-5 เซนติเมตร มีฝาปิดด้านบนเมล็ดมีขนาดวัดผ่านศูนย์กลาง 0.5-1 มิลลิเมตร รูปไต สีขาว สีนวล หรือสีเทามีจำนวนมาก
ประโยชน์.
เมล็ดฝิ่นที่ตากแห้งแล้ว ในทางการค้าเรียก poppy seed หรือ maw seed ใช้เป็นอาหาร เช่น ใส่ในขนมปัง คุกกี้ ใช้เป็นอาหารนก มีน้ำมันอยู่ราวร้อยละ 50 น้ำมันที่บีบได้จากเมล็ดฝิ่นนี้เรียก "น้ำมันเมล็ดฝิ่น " น้ำมันนี้ใช้ผสมสีวาดรูป ใช้เป็นอาหาร ส่วนกากของเมล็ดที่บีบเอาน้ำมันออกแล้วใช้เป็นอาหารสัตว์
ยาฝิ่นคือยางแห้งที่ได้จากการกรีดผลของต้นฝิ่น
ตำราสรรพคุณยาไทยว่า ฝิ่นมีรสเบื่อเมา มีสรรพคุณแก้บิดเรื้อรัง แก้ลงแดง แก้ปวด น้ำมูกไหล ปวดหัว เหงื่อออกมาก เบื่ออาหาร คลื่นไส้อาเจียน กระสับกระส่าย กล้ามเนื้อกระตุก ท้องเดินอย่างรุนแรง หายใจหอบ 
ส่วนขี้ยาฝิ่นมีรสเบื่อเมา มีสรรพคุณแก้บิดปวดเบ่ง แก้อาการลงแดง แก้ไอ และทำให้นอนหลับ
ลากวีลา

ลากวีลา (มีความหมายว่า "นกอินทรี") เป็นเมืองทางภาคกลางของประเทศอิตาลี เป็นเมืองหลักทั้งของแคว้นอาบรุซโซและจังหวัดลากวีลา มีจำนวนประชากร 72,913 คน แต่ในช่วงกลางวันจะมีจำนวนเพิ่มขึ้นเป็น 100,000 คนเนื่องจากมีผู้เข้ามาเรียน ค้าขาย ทำงาน และท่องเที่ยว เมืองนี้ตั้งอยู่ภายในกำแพงเมืองที่สร้างขึ้นในยุคกลางบนเนินเขาลูกหนึ่งในหุบเขาอันกว้างขวางของแม่น้ำอาแตร์โน-เปสการา ล้อมรอบด้วยเทือกเขาแอเพนไนน์ โดยมียอดเขากรันซัสโซดีตาเลียซึ่งเป็นภูเขาสูงและมีหิมะปกคลุมตั้งอยู่ทางทิศตะวันออกเฉียงเหนือของตัวเมือง
ลากวีลาเป็นเมืองที่สร้างขึ้นในยุคกลาง ถนนแคบ ๆ ในตัวเมืองตัดกันจนเหมือนเป็นเขาวงกต มีโบสถ์อาคารสมัยบารอกและสมัยฟื้นฟูศิลปวิทยาตั้งอยู่เรียงราย จนกระทั่งมุ่งไปสู่จัตุรัสที่สง่างาม เนื่องจากเป็นที่ตั้งของมหาวิทยาลัยลากวีลา เมืองนี้จึงเป็นเมืองมหาวิทยาลัยที่มีชีวิตชีวาแห่งหนึ่งและมีสถาบันทางวัฒนธรรมมากมาย ได้แก่ โรงละคร วงดุริยางค์ซิมโฟนี สถาบันวิจิตรศิลป์ เรือนเพาะชำของรัฐ และสถาบันภาพยนตร์
เมืองพี่น้อง.
ลากวีลามีความสัมพันธ์ในรูปแบบเมืองพี่น้องกับเมืองอื่น ๆ ดังนี้
พรอมิสซิสแอนด์ลายส์

พรอมิสซิสแอนด์ลายส์  เป็นอัลบั้มที่ 10 ของวงเร้กเก้สัญชาติอังกฤษ UB40 ที่เผยแพร่ใน ค.ศ. 1993อัลบั้มนี้ยังรวมซาวด์แทร็กจากภาพยนตร์ "Sliver" ใน ค.ศ. 1993 ชื่อ "Can't Help Falling in Love" เดิมขับร้องโดยเอลวิส เพรสลีย์ อัลบั้มนี้ขึ้นถึงอันดับ 1 ในสหราชอาณาจักร และอันดับ 6 ในประเทศสหรัฐ ถือเป็นอัลบั้มที่ขายดีที่สุดของวง โดยขายไปมากกว่า 9 ล้านฉบับ
ชาร์ต.
<templatestyles src="Col-begin/styles.css"/>
มะเกลือ

มะเกลือ เป็นไม้ยืนต้นในวงศ์ Ebenaceae พบขึ้นตามป่าเบญจพรรณทั่วไป เรือนยอดเป็นพุ่มกลมกิ่งอ่อนมีขนนุ่ม ผลดิบของมะเกลือมีสรรพคุณเป็นยา จัดเป็นพืชสมุนไพรชนิดหนึ่ง สมัยก่อนนิยมใช้ยางผลมะเกลือไปย้อมผ้า ผลที่เปลือกเป็นสีดำ เมื่อรับประทานทำให้หน้ามืด ตาลายตาพร่ามัว อาเจียน ท้องเดินและตาบอดได้
มะเกลือเป็นพันธุ์ไม้พระราชทานเพื่อปลูกเป็นมงคลของจังหวัดสุพรรณบุรี ในภาคเหนือเรียกต้นไม้ชนิดนี้ว่า มะเกีย มะเกือ หรือ ผีผา ทางใต้เรียกว่า เกลือ แถบเขมร-ตราดเรียก มักเกลือ 
ลักษณะทั่วไป.
มะเกลือไม้ต้นขนาดกลางถึงขนาดใหญ่ สูง 10-30 เมตร ใบกว้าง 3.5-4.0 ซม. ยาว 9-10 ซม. เปลือกต้นมีสีดำแตกเป็นสะเก็ดเล็ก ๆ ใบเป็นใบเดียวรูปรี ปลายใบแหลม ผลกลมผิวเกลี้ยง ผลอ่อนสีเขียว ผลแก่สีดำ ผลแก่จัดจะแห้ง มีกลีบเลี้ยงติดบนผล 4 กลีบ ผลแก่ราวเดือนมิถุนายน-สิงหาคม เมล็ด แบน สีเหลือง 4-5 เมล็ด ขนาดกว้าง 0.5-0.7 ซม. ยาว 1-2 ซม. ขยายพันธุ์โดยการเพาะเมล็ด 
การปลูก.
มะเกลือเป็นไม้ที่ปลูกโดยการใช้เมล็ด ขึ้นได้ดีกับดินแทบทุกชนิดเหมาะที่จะปลูกในฤดูฝน ต้นมะเกลือนี้หากถ้าโดนแดดจัดจะทำให้ผลดกมากแต่ใบไม่ค่อยงาม วิธีการปลูกให้เพาะกล้าเสียก่อนเช่นเดียวกันกับต้นไม้อื่น ๆ แล้วนำเอาไปปลูกในหลุมที่เตรียมไว้
สรรพคุณ.
สรรพคุณจากส่วนต่าง ๆ มีดังนี้
วิธีการย้อมผ้าด้วยมะเกลือ.
วิธีแรก คือนำผลดิบมาตำให้ละเอียด กรองเอาแต่น้ำสีเหลืองมาใช้ย้อมผ้า ผ้านั้นจะมีสีเหลือง แต่เมื่อตากให้แห้งจะมีสีเขียวจะต้องย้อมและตากแห้งอย่างนี้ซ้ำ ๆ กัน 5 - 6 ครั้ง ผ้าจะเปลี่ยนสีจนกระทั่งกลายเป็นสีดำตามต้องการ อีกวิธีหนึ่ง คือ นำผลสุกสีดำมาบดละเอียด กรองแต่น้ำสีดำมาย้อมผ้า โดยย้อมแล้วตาก แล้วนำกลับมาย้อมซ้ำอีกประมาณ 3 ครั้ง ถ้าจะให้ผ้ามีสีดำสนิทและเป็นมันเงาด้วย ให้นำผ้าไปหมักในดินโคลน 1 – 2 คืน หรืออย่างน้อย 5 ชั่วโมงแล้วจากนั้นจึงนำมาซักให้สะอาด
การย้อมผ้าด้วยมะเกลือ ค่อนข้างที่จะใช้เวลามาก ปัจจุบันจึงมีการเปลี่ยนไปใช้สีสังเคราะห์แทน เพราะสะดวกและใช้เวลาไม่มาก แต่ปัญหาที่พบ คือ สีสังเคราะห์ ทำให้เกิดอันตรายต่อผู้ย้อม ซึ่งอาการ คือ ผิวหนังเป็นผื่นอักเสบและติดเชื้อได้ง่าย ตาอักเสบ จึงมีการนำมะเกลือมาใช้ย้อมผ้ากันเช่นเดิม
บุญเพ็งหีบเหล็ก

บุญเพ็งหีบเหล็ก (พ.ศ. 2433 – 19 สิงหาคม พ.ศ. 2462) เป็นฉายาของบุญเพ็ง ซึ่งเป็นฆาตกรต่อเนื่องในรัชสมัยพระบาทสมเด็จพระมงกุฎเกล้าเจ้าอยู่หัว เขามีรูปแบบการฆาตกรรมด้วยการใช้ของมีคมสังหารเหยื่อ แล้วหั่นศพ ก่อนนำศพใส่หีบเหล็กถ่วงน้ำ ภายหลังเขาถูกประหารชีวิตด้วยการตัดศีรษะ และปลงศพที่วัดภาษี ซึ่งปัจจุบันมีศาลบูชาบุญเพ็งตั้งอยู่ภายในวัดนั้น
ประวัติ.
บุญเพ็งเกิดในปีขาล ช่วงรัชสมัยพระบาทสมเด็จพระจุลจอมเกล้าเจ้าอยู่หัว ซึ่งตรงในปี พ.ศ. 2433 ที่เมืองท่าอุเทน มณฑลอุดร (ปัจจุบันเป็นอำเภอ ขึ้นกับจังหวัดนครพนม) บิดาเป็นจีน ส่วนมารดาเป็นลาว (อดีตไทยภาคกลางยังเรียกคนจากภาคตะวันออกเฉียงเหนือว่า ลาว) บุญเพ็งได้เข้ามาอยู่ในกรุงเทพมหานครตั้งแต่อายุ 5 ขวบ โดยอาศัยอยู่กับตาชื่อสุก และยายชื่อเพียร
บุญเพ็งบวชเป็นภิกษุจำพรรษาอยู่ที่วัดแห่งหนึ่งในเมืองนนทบุรี พระบุญเพ็งมีลูกศิษย์ส่วนมากเป็นผู้หญิงมีฐานะ พระบุญเพ็งจึงมีความสัมพันธ์ทางเพศกับผู้หญิงเหล่านี้ ต่อมาเกิดโลภมากในทรัพย์จึงได้ฆ่าสีกาที่เป็นเศรษฐินีเจ็ดคน แล้วนำศพยัดใส่หีบเหล็กแล้วถ่วงน้ำทุกครั้ง ผู้คนจึงเรียกเขาว่า "บุญเพ็งหีบเหล็ก" ต่อมาเขาถูกจับกุม เมื่อวันที่ 14 มกราคม พ.ศ. 2461 กำหนดวันประหาร เมื่อวันที่ 19 สิงหาคม พ.ศ. 2462 (โดยเล่าลือว่าในตอนแรกขณะที่ประหารเพชฌฆาตไม่สามารถตัดคอบุญเพ็งได้เนื่องจากความแก่กล้าในคาถาอาคม) กรมหลวงชุมพรฯ ทรงเดินออกไปตรัสว่า ให้คลาย "ของขลัง" ออกจากปากเพราะเอ็งได้สร้างบาปกรรมไว้มากนะ จน บุญเพ็ง ได้ทำตามรับสั่ง และได้ประหารชีวิตที่วัดพลับพลาไชยในที่สุด ต่อมา ศพฝังอยู่ที่ป่าช้า และทำพิธีกรรมทางศาสนาที่วัดภาษี เขตวัฒนา ริมคลองแสนแสบ ปัจจุบัน มีศาลบูชาบุญเพ็ง ซึ่งบุคคลในวัดจะเรียกบุญเพ็งว่า "ลุงบุญเพ็ง" และยังเชื่อว่าหีบเหล็กทั้ง 7 ใบนั้นถูกฝังอยู่ใต้ศาลของบุญเพ็งที่วัด
เทศบาลเมืองพิมลราช

เทศบาลเมืองพิมลราช เป็นเทศบาลเมืองแห่งหนึ่งในอำเภอบางบัวทอง ซึ่งเป็นส่วนหนึ่งของจังหวัดนนทบุรี ซึ่งครอบคลุมพื้นที่ตำบลพิมลราชทั้งหมดที่อยู่นอกเขตเทศบาลนครบางบัวทอง ท้องที่นี้มีประวัติศาสตร์อันยาวนาน มีการทำเกษตรกรรม เช่น การปลูกข้าว ที่ยังคงเขียวขจีสลับจากอาคารสูง ๆ ในปัจจุบัน นอกจากนี้ ยังมีเส้นทางคมนาคมหลัก คือ ถนนบ้านกล้วย-ไทรน้อย อีกทั้งหมู่บ้านจัดสรรระดับสูงที่มากมายทำให้ประชากรเพิ่มขึ้นอย่างรวดเร็ว
ประวัติ.
เทศบาลเมืองพิมลราชเดิมมีฐานะเป็นสภาตำบลพิมลราช ได้รับการจัดตั้งเป็นองค์การบริหารส่วนตำบลเมื่อวันที่ 31 มีนาคม พ.ศ. 2539 และได้รับการจัดตั้งเป็นเทศบาลเมืองเมื่อวันที่ 22 กุมภาพันธ์ พ.ศ. 2557 ครอบคลุมพื้นที่ส่วนใหญ่ของตำบลพิมลราช รวมทั้งหมด 9,429 ไร่ หรือประมาณ 15.08 ตารางกิโลเมตร
อาณาเขตและที่ตั้ง.
พื้นที่เทศบาลเมืองพิมลราชถูกแบ่งแยกออกเป็น 2 ส่วนแยกขาดจากกันโดยมีพื้นที่เทศบาลนครบางบัวทองคั่นกลาง เป็นฝั่งติดกับอำเภอปากเกร็ดและฝั่งที่ติดกับอำเภอไทรน้อย
ส่วนที่ 1.
เขตเทศบาลเมืองพิมลราชส่วนที่ 1 ตั้งอยู่ด้านตะวันตกของเขตเทศบาลนครบางบัวทอง
ส่วนที่ 2.
เขตเทศบาลเมืองพิมลราชส่วนที่ 2 ตั้งอยู่ด้านตะวันออกของเขตเทศบาลนครบางบัวทอง
ประชากร.
ประชากรส่วนใหญ่ในเขตเทศบาลเมืองพิมลราช ทำอาชีพ ทำสวน รับราชการ รัฐวิสาหกิจ บริษัทเอกชน ธุรกิจส่วนตัว รับจ้างทั่วไป และทำงานเอกชน ในท้องที่เทศบาลเมืองพิมลราช และเทศบาลนครบางบัวทอง และบางส่วนเดินทางไปทำงานในกรุงเทพมหานคร เมื่อสิ้นปี พ.ศ. 2563 ในเขตเทศบาลมีประชากรจำนวน 47,874 คน แบ่งเป็นชาย 22,127 คน หญิง 25,747 คน
การคมนาคม.
ท้องที่เทศบาลเมืองพิมลราชมีอาณาเขตติดกับท้องที่เทศบาลนครบางบัวทอง อยู่ห่างจากตัวอำเภอบางบัวทองประมาณ 7 กิโลเมตร และห่างจากกรุงเทพมหานครประมาณ 22 กิโลเมตร
รถบริการสาธารณะ.
<templatestyles src="Div col/styles.css"/>
จักรพรรดินีหวัง

จักรพรรดินีหวัง (?-ค.ศ. 655) เป็นจักรพรรดินีในสมัยราชวงศ์ถังโดยทรงเป็นจักรพรรดินีองค์แรกของจักรพรรดิถังเกาจงต่อมาถูกถอดและถึงแก่กรรมในปี ค.ศ.655
จัง นารา

จัง นารา (เกาหลี: ; อาร์อาร์: "Jang Nara"; เอ็มอาร์: "Chang Nara เกิด 18 มีนาคม ค.ศ. 1981") เป็นนักร้องและนักแสดงชาวเกาหลีใต้และมีเชื้อสายจีน เธอเป็นที่รู้จักจากเพลง "Sweet Dream" และละครซี่รีย์ "New Nonstop" , "Successful Story of a Bright Girl" , Bratty Princess , Baby Faced Beauty , School 2013 และ Fated to Love You
ร็อคแมน 9 การคืนชีพของผู้ทะเยอทะยาน!!

ร็อคแมน 9 การคืนชีพของผู้ทะเยอทะยาน!! (; โรมาจิ: "Rokkuman 9: Yabō no Fukkatsu!!") หรือ เมก้าแมน 9 (Mega Man 9) เป็นเกมซีรีส์ร็อคแมนโดยเป็นเกมภาคหลักลำดับที่ 9 โดยส่วนประกอบเกมได้ใช้รูปแบบของภาคแรกของร็อคแมน (รูปแบบ 8 บิท) โดยจะจำหน่ายในรูปแบบ Wii Ware โดยเครื่องเล่นเกม Wii จำหน่ายในรูปแบบออนไลน์เมื่อวันที่ 24 กันยายน ค.ศ. 2008 และได้จัดจำหน่ายอีกโดยเครื่องเล่นเกม เพลย์สเตชัน 3 และ เอกซ์บอกซ์ 360 เมื่อวันที่ 24 มิถุนายน ค.ศ. 2009
เนื้อเรื่องย่อ.
ในปี 200x หลังจากปราบการก่อกวนของดร.ไวลี่สิ้นสุดลงโลกได้สงบสุขลงจู่ๆมีหุ่นยนต์ได้เข้ามาโจมตีโลกโดยดร.ไวลี่ได้บอกว่าหุ่นยนต์ที่ก่อกวนในโลกคือหุ่นยนต์ของดร.ไลท์ทำให้ประชาชนได้ประณามโดยการโทรศัพท์ต่อว่าดร.ไลท์ผู้ที่สร้างหุ่นยนต์และถูกตำรวจจับไปร็อคแมนคิดว่านี่คือการใส่ร้ายของดร.ไวลี่ทั้งหมดทำให้ร็อคแมนต่อสู้อีกครั้ง
รูปแบบการเล่น.
การเล่นของร็อคแมนภาค 9 นั้นได้ถูกกลับใช้รูปแบบเหมือนกับภาค 1-6 แต่ภาค 9 นี้ โดยตัวร็อคแมนไม่สามารถซาร์จบัสเตอร์ได้ และ ไม่สามารถสไลค์ตัวในที่แคบ แต่จะต่างกับภาคแรกๆ ตรงที่มีการเก็บน็อตมาเพื่อแลกซื้อไอเท็มต่างๆเอาไว้ใช้ได้ด้วย 
ทั้งนี้ลูกเล่นเกมของภาคนี้ได้ใช้รูปแบบของภาคแรกของร็อคแมน
อาร์โนลด์ พาล์มเมอร์

อาร์โนลด์ แดเนียล พาล์มเมอร์ (10 กันยายน 1929 – 25 กันยายน 2016) เป็นนักกอล์ฟอาชีพชาวอเมริกันที่ได้รับการยกย่องอย่างกว้างขวางว่าเป็นหนึ่งในผู้เล่นที่ยิ่งใหญ่และมีเสน่ห์ที่สุดในประวัติศาสตร์กีฬากอล์ฟ นับตั้งแต่เริ่มต้นอาชีพนักกอล์ฟอาชีพในปี 1955 เขาชนะการแข่งขันหลายรายการทั้งในรายการ พีจีเอทัวร์ และรายการ พีจีเอทัวร์แชมเปียนส์ ในปัจจุบัน พาล์มเมอร์มีชื่อเล่นว่า "เดอะคิง" เป็นหนึ่งในดาราดังของวงการกอล์ฟและถือเป็นผู้บุกเบิก และเป็นซูเปอร์สตาร์คนแรกของยุคโทรทัศน์ของกีฬากอล์ฟซึ่งเริ่มต้นขึ้นในช่วงทศวรรษ 1950
 ความสำเร็จของพาล์มเมอร์ไม่ได้จำกัดอยู่เพียงแค่สนามกอล์ฟเท่านั้น แต่ยังขยายไปถึงการมีบทบาทสำคัญในการเปลี่ยนโฉมหน้าวงการกอล์ฟให้กลายเป็นกีฬาที่ได้รับความนิยมอย่างแพร่หลายทั่วสหรัฐอเมริกาและทั่วโลก เขามีบทบาทสำคัญในการสร้างภาพลักษณ์ใหม่ให้กับนักกอล์ฟ โดยเฉพาะในยุคที่โทรทัศน์เริ่มมีบทบาทในวงการกีฬา พาล์มเมอร์กลายเป็นขวัญใจมหาชนด้วยบุคลิกที่เป็นมิตร อารมณ์ขัน และความสามารถในการเชื่อมโยงกับแฟนกีฬา
ในตลอดเส้นทางอาชีพ เขาคว้าแชมป์พีจีเอทัวร์ได้ทั้งหมด 62 รายการ ซึ่งจัดเป็นอันดับที่ 5 ตลอดกาล และรวมถึง แชมป์เมเจอร์ 7 รายการ ได้แก่
พาล์มเมอร์ยังเป็นผู้ร่วมก่อตั้ง Golf Channel และมีแบรนด์สินค้าที่ใช้ชื่อของเขาทั้งในวงการกีฬาและสินค้าอุปโภคบริโภค เช่น เครื่องดื่ม “Arnold Palmer” ที่ผสมชาเย็นกับน้ำเลมอน ซึ่งกลายเป็นเครื่องดื่มยอดนิยมในสหรัฐฯ
นอกเหนือจากความสำเร็จในอาชีพ พาล์มเมอร์ยังมีบทบาทด้านการกุศลและการพัฒนาเยาวชน ผ่านมูลนิธิ Arnold & Winnie Palmer Foundation ซึ่งมุ่งเน้นด้านสุขภาพเด็ก การศึกษา และกีฬา
เขาเสียชีวิตเมื่อวันที่ 25 กันยายน 2016 ด้วยวัย 87 ปี ทิ้งไว้ซึ่งมรดกที่ยิ่งใหญ่ทั้งในแง่ของกีฬาและจิตวิญญาณของความเป็นผู้นำ เขายังคงได้รับการจดจำในฐานะหนึ่งในบุคคลสำคัญที่สุดของวงการกอล์ฟตลอดกาล
เฟเดรีโก มาเกดา

เฟเดรีโก "กีโก" มาเกดา  เป็นนักฟุตบอลชาวอิตาลี ปัจจุบันเขาลงเล่นให้กับ Ankaragücü ในซือเปร์ลีกของประเทศตุรกี
เขาเคยลงเล่นให้กับแมนเชสเตอร์ยูไนเต็ด ในช่วงปี 2008-2014 โดยลงเล่นไป 19 ครั้งยิงได้ 4 ประตู โดยย้ายมาจากสโมสรลาซิโอในอิตาลี เมื่อเดือนกันยายน ค.ศ. 2007 โดยในเกมที่แมนเชสเตอร์ยูไนเต็ดพบกับแอสตันวิลลาเมื่อวันที่ 5 เมษายน2008 ทางเซอร์ อเล็กซ์ เฟอร์กูสันได้ส่งเขาลงมาเล่นเป็นตัวสำรองแทนนานี่และในที่สุดเขาก็กลายเป็นซูเปอร์ซับเมื่อยิงประตูชัยในนาทีที่ 93 ให้แมนฯยูพลิกเอาชนะแอสตันวิลลาไป 3-2 โดยถือว่าเป็นประตูแรกและนัดแรกของเขาอย่างเป็นทางการ มาเคด้าทำประตูชัยในเกมลีกนัดถัดมากับซันเดอร์แลนด์หลังจากเปลี่ยนตัวลงมาเพียงแค่ 40 วินาที ซึ่งนับเป็นการทำสองประตูจากสองเกมที่ลงเล่นเลยทีเดียว โดยในระหว่างที่ลงเล่นให้กับยูไนเต็ดเขามักจะถูกยืมไปเล่นให้กับทีมอื่นอยู่เสมอเพราะไม่สามารถยึดตำแหน่งตัวจริงในทีมชุดใหญ่และหลังจากเมื่อเขาออกจากทีมยูไนเต็ดแล้วได้ก็พเนจรไปอยู่กับสโมสรต่าง ๆ แต่ก็ไม่ค่อยจะประสบความสำเร็จสักเท่าไหร่เพราะเขามักจะมีอาการบาดเจ็บอีกทั้งพฤติกรรมนอกสนามที่ไม่ค่อยดียกเว้นช่วงที่เขาอยู่กับสโมสรเบอร์มิงแฮมแบบยืมตัวที่เขาทำได้ 10 ประตูจากทั้งหมด 18 นัดและสโมสรโนวาราที่เขาทำได้ 10 ประตูเช่นกันจากทั้งหมด 51 นัด
เกียรติประวัติ.
สโมสร.
แมนเชสเตอร์ยูไนเต็ด
ปานาซีไนโกส
จอร์จ เบสต์

จอร์จ เบสต์  (22 พฤษภาคม ค.ศ. 1946 – 25 พฤศจิกายน ค.ศ. 2005) เป็นอดีตนักฟุตบอลทีมชาติไอร์แลนด์เหนือ และเป็นตำนานของสโมสรฟุตบอลแมนเชสเตอร์ยูไนเต็ด โดยเขาอยู่ในทีมชุดที่คว้าแชมป์ยูโรเปี้ยน คัพ ปี 1968 ร่วมกับเซอร์ บ๊อบบี้ ชาร์ลตัน และเดนิส ลอว์ เขาเล่นในตำแหน่งปีกเป็นหลักและมีฉายาว่าเทพบุตรมหาภัยเนื่องจากมีรูปร่างหน้าตาหล่อและมีความอันตรายในการทำประตู จอร์จ เบสต์ เสียชีวิตที่กรุงลอนดอน ประเทศอังกฤษ เมื่อวันที่ 25 พฤศจิกายน 2005 รวมอายุ 59 ปี
เกียรติประวัติ.
แมนเชสเตอร์ยูไนเต็ด
ฮีเบอร์เนียน
ทีมชาติไอร์แลนด์เหนือ
เกียรติประวัติส่วนตัว
วิชาชีพเกษตร

วิชาชีพเกษตร เป็นหลักหลักการปฏิบัติงานเกษตร เน้นทักษะด้านการเกษตรกรรม การเลือกใช้และดูแลเครื่องมืออุปกรณ์การเกษตรตามหลักการและกระบวนการที่ถูกต้องเหมาะสม สร้างให้นักเกษตรมีเจตคติที่ดีต่อการประกอบอาชีพด้านการเกษตร สร้างกิจนิสัยในการทำงานด้วยความรับผิดชอบ รอบคอบ ขยันและอดทน มีความเข้าใจหลักการปฏิบัติงานเกษตรในฟาร์ม ส่งเสริมให้เกษตรกรสามารถปฏิบัติงานเกษตรตามหลักการและกระบวนการ 
วิชาชีพเกษตรเป็นหลักการจัดการเรียนการสอนในวิทยาลัยเกษตรกรรมที่ฝึกให้มีความรู้ ความเข้าใจเกษตรกรรมสาขาทั่วไป เมื่อก้าวเข้าสู่ระดับสูง จะเน้นทักษะวิชาชีพเกษตรที่มุ่งให้มีการปฏิบัติจริงมากขึ้นให้เกิดทักษะและความชำนาญ วิชาชีพเกษตรมีการส่งเสริมในหลาย ๆ ด้านด้วยกัน เช่น วิชาชีพพืชศาสตร์ วิชาชีพสัตวศาสตร์ วิชาชีพประมง วิชาชีพเกษตรทั่วไป เป็นต้น
วิชาชีพพืชศาสตร์.
เน้นเรื่องการฝึกทักษะด้านพืช ซึ่งประกอบด้วย พืชสวน พืชไร่ ไม้ผล ไม้ดอก ไม้ประดับ ไม้กลางแจ้ง การจัดและตกแต่งสวนเบื้องต้น การปลูกพืชไฮโดรโพนิกส์ เป็นการสร้างทักษะด้านการดูแลรักษา การจัดการเก็บเกี่ยวพืชประเภทต่าง ๆ การกำจัดวัชพืช การป้องกันกำจัดแมลงศัตรูพืช การดูแลบำรุงรักษาดิน การใช้ปุ๋ยอินทรีย์ชีวภาพ
วิชาชีพสัตวศาสตร์.
เน้นเรื่องการฝึกทักษะการผลิตโคเนื้อ การผลิตโคนม การผสมเทียมสัตว์ หลักการเลี้ยงสัตว์ การปรับปรุงพันธุ์สัตว์ อาหารและการให้อาหารสัตว์ โภชนการสัตว์ โรคและการสุขาภิบาลสัตว์ กายวิภาคสัตว์ มาตรฐานอาหาร ผลิตภัณฑ์นม
วิชาชีพประมง.
เน้นการฝึกทักษะด้านการประมงเบื้องต้น การเพาะและอนุบาลสัตว์น้ำ การเพาะเลี้ยงปลาสวยงาม โรคและศัตรูสัตว์น้ำ การวิเคราะห์คุณภาพน้ำ การขบายพันธุ์ไม้น้ำ แพลงก์ตอน อาหารสัตว์น้ำ บ่อและการสร้างบ่อ
วิชาชีพเกษตรมีการเปิดสอนในวิทยาลัยเกษตรกรรม
พระเจ้าทศรถเมารยะ

ทศรถ (อักษรโรมัน: Dasharatha) เป็นจักรพรรดิแห่งจักรวรรดิเมารยะ เสวยราชย์ราวระหว่าง 232–224 ปีก่อนคริสตกาล พระองค์เป็นพระเจ้าหลานเธอในพระเจ้าอโศก และถือกันว่า สืบราชสมบัติต่อจากพระเจ้าอโศกในสถานะจักรพรรดิแห่งอินเดียและปริมณฑล (Greater India) พระองค์ทรงปกครองจักรวรรดิที่กำลังล่มสลาย เป็นช่วงเวลาที่ดินแดนต่าง ๆ ในจักรวรรดิของพระองค์พากันแข็งเมือง กระนั้น พระองค์ก็ทรงดำเนินนโยบายทางศาสนาและสังคมเฉกเช่นพระเจ้าอโศกต่อไป พระองค์เป็นเมารยกษัตริย์พระองค์สุดท้ายที่ให้จัดทำจารึกหลวง จึงเป็นเมารยกษัตริย์พระองค์สุดท้ายที่ปรากฏในแหล่งข้อมูลประเภทจารึกด้วย พระองค์สิ้นพระชนม์ใน 224 ปีก่อนคริสตกาล พระราชวงศ์พระนาม สัมปรติ สืบราชบัลลังก์ต่อ
หมู่บ้านบุศรินทร์

หมู่บ้านบุศรินทร์ วงแหวน-รัตนาธิเบศร์ 
อาณาเขตและที่ตั้ง.
หมู่บ้านบุศรินทร์ วงแหวน-รัตนาธิเบศร์ ตั้งอยู่ที่กิโลเมตรที่ 1.9 ถนนบ้านกล้วย-ไทรน้อย ตำบลพิมลราช อำเภอบางบัวทอง จังหวัดนนทบุรี 11110
ประชากร.
อาชีพหลัก ทำสวน รับราชการ รัฐวิสาหกิจ บริษัทเอกชน ธุรกิจส่วนตัว รับจ้างทั่วไป และทำงานเอกชน ในท้องถิ่น และบางส่วนเดินทางไปทำงานในกรุงเทพมหานคร
การคมนาคม.
หมู่บ้านบุศรินทร์ วงแหวน-รัตนาธิเบศร์ ตั้งอยู่หมู่ที่ 3 และ 4 อยู่ห่างจากตัวอำเภอบางบัวทองประมาณ 7 กิโลเมตร และห่างจากกรุงเทพมหานครประมาณ 22 กิโลเมตร
น.ช. นักโทษชาย

น.ช. นักโทษชาย เป็นภาพยนตร์ไทยจากไท เอ็นเตอร์เทนเมนต์ กำกับและเขียนบทโดยมานพ เจนจรัสสกุล จากบทประพันธ์เรื่อง "คุก ชีวิตในพันธนาการ" ของอรสม สุทธิสาคร ซึ่งเป็นนักเขียนสารคดี ที่มีผลงานงานเขียนสะท้อนภัยจากสังคมในมุมมืด เช่น มือปืน, สนิมดอกไม้, คุก ชีวิตในพันธนาการ, อาชญากร เด็ก? เบ้าหลอมและเบื้องหลังมือสีขาวที่เปื้อนบาป, เด็กพันธุ์ใหม่ ….. วัย X และ Click ชีวิตวัยรุ่นไทยยุคปี 2000 ภาพยนตร์เรื่องนี้เป็นผลงานกำกับภาพยนตร์เรื่องแรกของมานพ เจนจรัสสกุล ซึ่งก่อนหน้านี้เป็นผู้กำกับภาพยนตร์โฆษณา 
เป็นภาพยนตร์แนวดรามาที่กล่าวถึงชีวิตความเป็นอยู่ สภาพจิตใจของนักโทษในห้องขัง
ภาพยนตร์ได้รับรางวัลสมาพันธ์ภาพยนตร์แห่งชาติ สาขากำกับศิลป์ยอดเยี่ยม ประจำปี พ.ศ. 2546 โดย ธงชัย สิทธิรักษ์
พิธีบวชต้นไม้

ประวัติ.
พระครูมานัสนทีพิทักษ์ เจ้าคณะอำเภอแม่ใจ จังหวัดพะเยา ได้คิดพิธีบวชต้นไม้ขึ้น เพื่อต้องการยับยั้งการลักลอบตัดไม้ทำลายป่าและเพื่อเป็นกุศโลบายห้ามมิให้คนตัดไม้ทำลายป่า ต้นไม้ต้นใดที่ผ่านการบวชแล้ว ชาวบ้านจะไม่ตัดเด็ดขาด เจ้าคณะอำเภอแม่ใจจึงได้นำพิธีบวชต้นไม้มาดำเนินการ เพื่อป้องกันการลักลอบตัดไม้ทำลายป่า โดยเฉพาะป่าบริเวณต้นน้ำลำธาร ซึ่งพิธีกรรมดังกล่าว ได้เผยแพร่ไปสู่สาธารณชน อย่างไรก็ตามชาวอำเภอแม่ใจก็ตระหนักและมีความเชื่อว่า พญาต้นไม้ที่ผ่านการบวชแล้ว จะคุ้มครองรักษาต้นไม้ต่าง ๆ ในบริเวณนั้น ซึ่งจะมีผลทำให้น้ำไม่แห้ง ฝนตกต้องตามฤดูกาล
ถือเป็นการยับยั้งการทำลายธรรมชาติและช่วยอนุรักษ์สิ่งแวดล้อม พร้อมทั้งรักษาป่าไม้ที่เป็นต้นน้ำลำธารให้อุดมสมบูรณ์ และที่สำคัญคือ สร้างความสำนึกให้แก่ชุมชนในการดูแลรักษาสภาพธรรมชาติ
พิธีการบวชต้นไม้.
พิธีการบวชต้นไม้ จะเริ่มตั้งแต่การสำรวจต้นไม้ที่มีขนาดใหญ่และเกรงว่าน่าจะถูกลักลอบตัดซึ่งเชื่อกันว่าเป็นพญาไม้ จากนั้นชักชวนชาวบ้านให้ร่วมมือกันจัดเตรียมเครื่องเซ่นสังเวยเจ้าป่าเจ้าเขา เครื่องสังเวยจะประกอบด้วย
จากนั้นก็สร้างศาลเพียงตาสำหรับอัญเชิญรุกขเทวดามาคอยปกปักรักษาต้นไม้ แล้วทำพิธีไหว้พระแม่ธรณี ใช้หมากพลูตามธรรมเนียมทางเหนือ สำหรับการบวชต้นไม้ จะมีผ้าเหลือง (สุดแล้วแต่ว่าจะบวชต้นไม้กี่ต้น) ด้ายสายสิญจน์ บาตรน้ำมนต์และส้มป่อยจากนั้นโยงด้ายสายสิญจน์ไปตามต้นไม้ในบริเวณป่า แล้วโยงมายังสถานที่ทำพิธี ซึ่งจะมีพระพุทธรูปตั้งเป็นประธานมีพระสงฆ์และอาจารย์ (หมอเวทมนตร์) ทำพิธีเชิญเทวดาอารักษ์ ผีป่า ผีเขา (ผีป๊กกะโล้ง) ทำพิธีเซ่นสังเวยเทพารักษ์ เจ้าป่าเจ้าเขา ให้รับรู้และให้มาอยู่ในป่าไม้ ดูแลต้นไม้ หากมีผู้ใดมาตัดไม้ ทำลายป่า ขอให้ผู้นั้นมีอันเป็นไปต่าง ๆ ซึ่งเป็นเรื่องของหมอเวทมนตร์ที่จะนำมากล่าวเมื่อเสร็จพิธีเซ่นสังเวยแล้ว ก็เป็นพิธีสงฆ์ เริ่มจากไหว้พระรัตนตรัย สมาทานศีลอาราธนาพระปริตรพระสงฆ์เจิมต้นไม้ เสร็จแล้วพระสงฆ์ จะห่มผ้าเหลืองให้ต้นไม้ พระสงฆ์เจริญชัยมงคลคาถา จากนั้นประพรมน้ำพระพุทธมนต์ตามต้นไม้ที่บวชไว้ เป็นเสร็จพิธี
อุปกรณ์การเกษตร

อุปกรณ์การเกษตร เป็นเครื่องมือที่ช่วยอำนวยให้การปฏิบัติงานเกษตรมีความสะดวกและรวดเร็ว ลดแรงของเกษตรกร อุปกรณ์การเกษตรแบ่งตามชนิดวัสดุมีทั้งที่ทำจากโลหะ ทำจากพลาสติก ทำจากไฟเบอร์ หรือแม้แต่ทำจากวัสดุธรรมชาติ หากแบ่งอุปกรณ์การเกษตรตามลักษณะการใช้งานจะสามารถแบ่งได้เป็นอุปกรณ์งานหนักและอุปกรณ์งานเบา แบ่งตามลักษณะใช้งาน ได้แก่ เครื่องมือช้งานกับดิน เครื่องมือใช้งานในการให้น้ำพืช และเครื่องมือที่ใช้ในการดูแลตัดแต่งกิ่ง ตัวอย่างอุปกรณ์การเกษตร เช่น จอบขุด เสียมพรวน บัวรดน้ำ กรรไกตัดกิ่ง รถไถ่ รถเกี่ยว เป็นต้น อุปกรณ์การเกษตรมีให้ได้ศึกษาและฝึกทักษะปฏิบัติในวิทยาลัยเกษตรกรรม
ตัวอย่างอุปกรณ์ที่ใช้ในการเกษตร เช่น
คิบะ ศึกอภินิหารข้ามภพ

คิบะ ศึกอภินิหารข้ามภพ ใน ประเทศไทย.
คิบะ ศึกอภินิหารข้ามภพ (; โรมาจิ: "kiba") เป็นการ์ตูนที่ฉายทางช่อง true spark และ gangcartoon channel มี VCD ในลิขสิทธิ์ของบริษัท ROSE animation และมีการตอบรับอย่างดี ถึงแม้ว่าทีมพากย์ของโรสจะต่างจากทีมพากย์ของช่อง ทรู สปาร์ค ก็ตาม
เนื้อเรื่อง.
เซ็ด และโนอา เด็กหนุ่มแห่งคาล์ม เมืองที่ไร้ซึ่งสายลมและอิสรภาพ วันหนึ่ง ทั้งคู่ต่างก็ได้ไปยังโลกอีกแห่ง และทั้งคู่ต่างก็ได้รับ คีย์ สปิริต หรือก็คือภูติทั้ง 6 ที่เมื่อรวมตัวกันจะเกิดหายนะ สงครามในการชิงคีย์ สปิริต จึงได้เริ่มขึ้น
เพลงประกอบ.
เพลงเปิด (Opening) 
เพลงปิด (Ending) 
เพลงแทรก (Insert)
วัดดงสระแก้ว

วัดดงสระแก้ว ตั้งอยู่ที่ ตำบลไผ่ล้อม อำเภอลับแล จังหวัดอุตรดิตถ์ ปัจจุบันเป็นวัดที่จำพรรษาของเจ้าคณะตำบลไผ่ล้อม สังกัดคณะสงฆ์มหานิกาย
วัดดงสระแก้ว ปัจจุบันเป็นที่รู้จักของชาวจังหวัดอุตรดิตถ์และใกล้เคียง ที่นิยมไปทำพิธีลอดอุโบสถไม้สักทองของวัด และวัดนี้ เคยเป็นที่ประดิษฐานของพระพุทธรูป หลวงพ่ออู่ทอง (ทองคำ) พระพุทธรูปทองคำโบราณองค์สำคัญของจังหวัดอุตรดิตถ์ ที่ถูกโจรกรรมไปเมื่อปี พ.ศ. 2520 (ปัจจุบันยังไม่ได้คืน)
ประวัติ.
วัดดงสระแก้ว ตั้งชื่อตามนามหมู่บ้านดงสระแก้ว หมู่ 5 ตำบลไผ่ล้อม อำเภอลับแล จังหวัดอุตรดิตถ์ วัดได้สร้างขึ้นในปี พ.ศ. 2460 โดยคณะศรัทธาของชาวบ้านดงสระแก้ว จากการนำของพ่อสุดใจ จันทา ในพื้นที่ 11 ไร่เศษ เดิมนั้นมีเพียงแค่ศาลาและกุฎิสงฆ์มุงหญ้าแฝกพอกันแดดกันฝนได้ จนในปี พ.ศ. 2482 ชาวบ้านจึงได้ร่วมใจกันสร้างศาลาการเปรียญสำหรับประกอบพิธีทางศาสนา และชาวบ้านได้ร่วมกันสร้างอุโบสถไม้สักทองทั้งหลังสำหรับประกอบสังฆกรรมของพระสงฆ์ในปี พ.ศ. 2484 และได้รับพระราชทานวิสุงคามสีมาเมื่อ พ.ศ. 2498 และมีการพัฒนาก่อสร้างเสนาสนะและอาคารถาวรวัตถุเพิ่มเติมมาตลอดถึงปัจจุบัน
ศาสนสถานและศิลปวัตถุสำคัญ.
"ดูประวัติความเป็นมาของหลวงพ่ออู่ทอง (ทองคำ) เพิ่มได้ที่" ประวัติพระพุทธสุโขทัยไตรโลกเชษฐ์ ฯ 
อาณาเขตที่ตั้งวัด.
ที่ดินที่ตั้งวัดมีเนื้อที่ 11 ไร่ 2 งาน 7 ตารางวา ลักษณะพื้นที่ตั้งวัดและบริเวณโดยรอบเป็นที่ราบตั้งอยู่กลางชุมชน
ข้อมูลจำเพาะ.
วัดดงสระแก้ว ได้รับพระบรมราชานุญาตให้สร้างวัดตามพระราชบัญญัติลักษณะการปกครองคณะสงฆ์ ร.ศ. 121 เมื่อปี พ.ศ. 2460 และได้รับพระราชทานวิสุงคามสีมาเมื่อปี พ.ศ. 2449
รางวัลออสการ์ สาขาภาพยนตร์แอนิเมชันยอดเยี่ยม

รางวัลออสการ์ สาขาภาพยนตร์แอนิเมชันยอดเยี่ยม เป็นหนึ่งในรางวัลออสการ์โดยสถาบันศิลปะและวิชาการทางภาพยนตร์ที่มอบให้กับภาพยนตร์แอนิเมชัน รางวัลออสการ์ สาขาภาพยนตร์แอนิเมชันยอดเยี่ยมได้มอบครั้งแรกในปีค.ศ. 2001 ภาพยนตร์แอนิเมชันเรื่อง "Beauty and the Beast" (ปีค.ศ. 1991) เป็นภาพยนตร์แอนิเมชันเรื่องแรกที่ได้รับการเสนอชื่อเข้าชิงรางวัลออสการ์ สาขาภาพยนตร์ยอดเยี่ยม (ก่อนที่จะมีสาขาภาพยนตร์แอนิเมชันยอดเยี่ยม) ส่วนเรื่อง "Waltz with Bashir" (ปีค.ศ. 2008) เป็นภาพยนตร์แอนิเมชันเรื่องแรกและเรื่องเดียวที่ได้รับการเสนอชื่อเข้าชิงรางวัลออสการ์ สาขาภาพยนตร์ภาษาต่างประเทศยอดเยี่ยม 
อย่างไรก็ตาม การตั้งรางวัลสาขานี้ขึ้นเพื่อมอบให้กับภาพยนตร์แอนิเมชันโดยเฉพาะไม่ได้หมายความว่าภาพยนตร์แอนิเมชันจะไม่มีสิทธ์ได้รับการเสนอชื่อเข้าชิงรางวัลออสการ์ สาขาภาพยนตร์ยอดเยี่ยมด้วย เช่น ภาพยนตร์เรื่อง UP (2009) และ Toy Story 3 (2010) เข้าชิงทั้งสาขาภาพยนตร์แอนิเมชันยอดเยี่ยม และภาพยนตร์ยอดเยี่ยม 
รางวัลนี้จะมอบก็ต่อเมื่อมีภาพยนตร์แอนิเมชั่นอย่างน้อย 8 เรื่องออกฉายในปีนั้น ภาพยนตร์แอนิเมชั่นจะต้องมีความยาวมากกว่า 70 นาทีจึงจะถือว่าเป็นภาพยนตร์ขนาดยาวปานกลาง (Feature films) ภาพยนตร์แอนิเมชันทั้งหมดที่เข้าเงื่อนไขดังกล่าวจะถูกเลือกให้ได้รับการเสนอชื่อเข้าชิงรางวัลเพียง 3 เรื่องเท่านั้น หากในปีนั้นมีภาพยนตร์แอนิเมชันมากกว่า 15 เรื่อง จะมีภาพยนตร์แอนิเมชันที่ได้รับการเสนอชื่อเข้าชิงรางวัล 5 เรื่อง
คอมพิวเตอร์แอนิเมชันได้มีบทบาทมากขึ้นและมักจะได้รับรางวัลนี้ไป อย่างไรก็ตาม ภาพยนตร์แอนิเมชัน 2 มิติ เรื่อง "Spirited Away" ได้รับรางวัลนี้ในปีค.ศ. 2002 และภาพยนตร์สตอปโมชันเรื่อง "" ก็ได้รับรางวัลนี้ในปีค.ศ. 2005 เช่นกัน
พิกซาร์ แอนิเมชัน สตูดิโอ เป็นสตูดิโอที่ประสบความสำเร็จสูงสุดที่ได้รับรางวัลนี้ ตั้งแต่ปี ค.ศ. 2001 ภาพยนตร์แอนิเมชันทุกเรื่อง (8 เรื่อง) ของพิกซาร์ แอนิเมชัน สตูดิโอ ได้รับการเสนอชื่อเข้าชิงรางวัลนี้ และมีทั้งสิ้น 7 เรื่องที่ได้รับรางวัล คือ "Finding Nemo", "The Incredibles", "Ratatouille" "WALL-E" , Up , "Toy Story 3" และ "Brave"
รายชื่อภาพยนตร์ที่ได้รับรางวัลและการเสนอชื่อเข้าชิงรางวัล.
สำหรับชื่อภาพยนตร์ที่ขึ้นแถบสีเหลือง คือภาพยนตร์ที่ได้รับรางวัล
หลวงพ่ออู่ทอง (ทองคำ)

หลวงพ่ออู่ทอง (ทองคำ) เป็นพระพุทธรูปสกุลช่างอู่ทองโบราณ เนื้อโลหะทองคำบริสุทธิ์ หนักกว่า 200 กิโลกรัม มีขนาดหน้าตักกว้าง 34 นิ้ว พุทธลักษณะปางมารวิชัย มีอายุกว่า 800 ปี 
หลวงพ่ออู่ทองเคยประดิษฐานอยู่ที่วัดราชบุรณราชวรวิหาร กรุงเทพมหานคร ในฐานะเป็นพระปูนปั้นรอบระเบียงในพระอุโบสถ และต่อมาได้ถูกอัญเชิญมาประดิษฐานในอุโบสถ วัดดงสระแก้ว จังหวัดอุตรดิตถ์ จนปูนที่หุ้มองค์พระเนื้อทองคำได้กระเทาะออกในปี พ.ศ. 2508
แต่ในปี พ.ศ. 2520 หลวงพ่ออู่ทองก็ได้ถูกโจรกรรมจากวัดไป ซึ่งยังไม่สามารถติดตามคืนมาได้จนถึงปัจจุบัน
ประวัติ.
พระธรรมกิจโกศล อดีตเจ้าอาวาสวัดดงสระแก้ว นำหลวงพ่ออู่ทองมาจากวัดราชบุรณราชวรวิหาร กรุงเทพมหานคร ซึ่งถูกทำลายจากระเบิดของฝ่ายสัมพันธมิตรในช่วงสงครามโลกครั้งที่ 2 เมื่อปี พ.ศ. 2485 ด้วยวิธีจับสลากเลือก และอัญเชิญมาลงยังสถานีอุตรดิตถ์โดยทางรถไฟ โดยเมื่อแรกนำมาประดิษฐานในอุโบสถนั้น ได้มาเป็นพระพุทธรูปปูนปั้นขนาดใหญ่เทอะทะ ไม่สมส่วน คือส่วนพระเศียรใหญ่กว่าปกติ แต่ต่อมาในปี พ.ศ. 2508 ขณะช่างบูรณะอุโบสถ ได้ทำกระเบื้องตกใส่องค์หลวงพ่อ จึงทำให้ปูนกระเทาะออก เผยให้เห็นองค์พระทองคำข้างใน เป็นพระทองคำบริสุทธิ์ สกุลช่างอู่ทอง จึงสันนิษฐานได้ว่าสร้างในพุทธศตวรรษ 17-19 
หลวงพ่ออู่ทอง จึง เป็นพระพุทธรูปทองคำโบราณองค์สำคัญองค์เดียวของจังหวัดอุตรดิตถ์ มาตั้งแต่นั้น และเป็นพระพุทธรูปสำคัญ 1 ใน 3 องค์ ที่ได้นำขึ้นมาจากวัดราชบุรณะในคราวเดียวกัน แต่ปรากฏว่า ในปี พ.ศ. 2520 หลวงพ่ออู่ทองได้ถูกโจรกรรมหายไปจากวัดอย่างไร้ร่องรอย และยังคงตามคืนมาไม่ได้จนปัจจุบันนี้ 
"ดูประวัติความเป็นมาของหลวงพ่ออู่ทอง (ทองคำ) เพิ่มได้ที่" ประวัติพระพุทธสุโขทัยไตรโลกเชษฐ์ ฯ
หลวงพ่อธรรมจักรพุทราแขวนบาตร

หลวงพ่อธรรมจักรพุทราแขวนบาตร เป็นพระรูปหล่อโบราณศักดิ์สิทธิ์ สกุลช่างอยุธยา เนื้อโลหะ ปางพระมาลัยประทับนั่ง ประดิษฐานอยู่ในวิหารหลวงพ่อธรรมจักรติดกับด้านทิศเหนือของวิหารหลวงประดิษฐานพระแท่นศิลาอาสน์ (บริเวณทิศที่แขวนบาตรของพระพุทธเจ้าในตำนานพระแท่นศิลาอาสน์) ภายในวัดพระแท่นศิลาอาสน์ อำเภอลับแล จังหวัดอุตรดิตถ์ 
หลวงพ่อธรรมจักรพุทราแขวนบาตร เป็นพระรูปพระอรหันต์มาลัยเถระเนื้อโลหะสัมฤทธิ์ สกุลช่างอยุธยา ปางพระมาลัยประทับนั่งมือซ้ายจับตาลปัตร เดิมสันนิษฐานว่ามีพัดพระมาลัยประจำองค์อยู่ แต่หายไปนานแล้ว พระรูปหล่อองค์นี้เป็นที่เลื่องลือในด้านป้องกันไฟ เนื่องจากความอัศจรรย์ในเหตุการณ์ไฟไหม้วัดครั้งใหญ่ใน พ.ศ. 2451 ที่วิหารประดิษฐานหลวงพ่อธรรมจักรเป็นศาสนสถานหลังเดียวที่รอดพ้นจากไฟป่าอย่างปาฏิหาริย์
งานประกาศผลรางวัลออสการ์ ครั้งที่ 82

งานประกาศผลรางวัลออสการ์ ครั้งที่ 82 เป็นงานที่จะมอบรางวัลสำหรับภาพยนตร์ที่เข้าฉายในปีค.ศ. 2009 จัดขึ้นในวันที่ 7 มีนาคม ค.ศ. 2010 ในโกดักเธียเตอร์ ฮอลีวูด แคลิฟอเนีย และจะออกอากาศทางโทรทัศน์ช่อง ABC และถ่ายทอดสดไปทั่วโลก รวมทั้งประเทศไทย (ถ่ายทอดสดทางช่อง ทรูอินไซด์) เหตุที่งานครั้งนี้จัดช้ากว่าปีที่ผ่านมาที่จัดในวันอาทิตย์สุดท้ายของเดือนกุมภาพันธ์ (ตามเวลาท้องถิ่น) เนื่องจากมีการจัดการแข่งขัน โอลิมปิกฤดูหนาว ที่ประเทศแคนาดา ระหว่างวันที่ 12-28 กุมภาพันธ์ ค.ศ. 2010 
กำหนดการ.
ประกาศเมื่อวันที่ 25 มีนาคม ค.ศ. 2009
ภาพยนตร์ที่เข้าชิงมากที่สุด.
The following films received multiple nominations.
หลวงพ่อเชียงแสน (วัดธรรมาธิปไตย)

หลวงพ่อเชียงแสน (วัดธรรมาธิปไตย) เป็นพระประธานในอุโบสถธรรมสภา วัดธรรมาธิปไตย จังหวัดอุตรดิตถ์ " (ขนาดหน้าตักกว้าง 38 นิ้ว สูง 67 นิ้ว) " มีพุทธลักษณะปางมารวิชัย เนื้อโลหะสัมฤทธิ์บริสุทธิ์ สกุลช่างสุโขทัย-เชียงแสน สร้างในช่วงรอยต่อการก่อตั้งอาณาจักรสุโขทัย มีอายุกว่า 800 ปี พระสุธรรมเมธี (บันลือ ธมฺมธโช ป.ธ.8) อดีตเจ้าอาวาสวัดธรรมาธิปไตย และอดีตเจ้าคณะจังหวัดอุตรดิตถ์ในสมัยนั้น ได้อัญเชิญมาจากวัดราชบุรณราชวรวิหาร กรุงเทพมหานคร ซึ่งถูกทำลายจากระเบิดของฝ่ายสัมพันธมิตรในช่วงสงครามโลกครั้งที่ 2 เมื่อปี พ.ศ. 2488
หลวงพ่อเชียงแสนเป็นพระพุทธรูปโบราณสมัยสุโขทัย-เชียงแสนองค์สำคัญ 1 ใน 2 องค์ของจังหวัดอุตรดิตถ์ ที่ได้นำขึ้นมาจากวัดราชบุรณะในคราวเดียวกัน อีกองค์หนึ่งประดิษฐานอยู่ที่วัดคุ้งตะเภา มีนามว่า หลวงพ่อสุโขทัยสัมฤทธิ์
ความสำคัญ.
เป็นพระพุทธรูปโบราณศักดิ์สิทธิ์ศิลปะสุโขทัย-เชียงแสนองค์สำคัญ 1 ใน 2 องค์ ของจังหวัดอุตรดิตถ์ ที่นำมาจากวัดราชบูรณะราชวรวิหารในช่วงหลังสงครามโลกครั้งที่ 2
ประวัติ.
พระสุธรรมเมธี (บันลือ ธมฺมธโช ป.ธ.8) อดีตเจ้าอาวาสวัดธรรมาธิปไตย และอดีตเจ้าคณะจังหวัดอุตรดิตถ์ (ในสมัยนั้น) นำหลวงพ่อเชียงแสนมาจากวัดราชบุรณราชวรวิหาร กรุงเทพมหานคร ซึ่งถูกทำลายจากระเบิดของฝ่ายสัมพันธมิตรในช่วงสงครามโลกครั้งที่ 2 เมื่อปี พ.ศ. 2485 ด้วยวิธีจับสลากเลือก และอัญเชิญมาลงยังสถานีอุตรดิตถ์โดยทางรถไฟ และนำมาประดิษฐานเป็นพระพุทธรูปประธานอาคารอุโบสถธรรมสภา ที่สร้างเสร็จในปี พ.ศ. 2488 จนถึงปัจจุบัน
หลวงพ่อเชียงแสนเป็นพระพุทธรูปโบราณสำคัญ 1 ใน 4 องค์ และเป็นพระพุทธรูปยุคสุโขทัย-เชียงแสนองค์สำคัญ 1 ใน 2 องค์ของจังหวัดอุตรดิตถ์ ที่ได้นำขึ้นมาจากวัดราชบุรณะในคราวเดียวกัน โดยหลวงพ่อเชียงแสนนั้น ได้มีการจารึกที่ฐานพระระบุว่าสร้างใน พ.ศ. 2491 ซึ่งอาจเกิดจากความเข้าใจผิดหรืออาจเป็นกุศโลบายในการป้องกันพระจากการโจรกรรมก็เป็นได้
"ดูประวัติความเป็นมาของหลวงพ่อเชียงแสน (วัดธรรมาธิปไตย) เพิ่มได้ที่" ประวัติพระพุทธสุโขทัยไตรโลกเชษฐ์ ฯ
ปริภูมิ

ปริภูมิ  คือส่วนที่ไร้ขอบเขต เป็นปริมาณสามมิติในวัตถุและเหตุการณ์ และมีตำแหน่งสัมพัทธ์และทิศทาง ปริภูมิในทางฟิสิกส์มักจะถูกพิจารณาในรูปแบบของสามมิติเชิงเส้น และนักฟิสิกส์ในปัจจุบันก็มักจะพิจารณาพร้อมกับเวลาในฐานะส่วนหนึ่งของสี่มิติต่อเนื่องหรือที่เรียกว่า ปริภูมิ-เวลา
ปริภูมิในเชิงคณิตศาสตร์ที่มีจำนวนมิติและโครงสร้างที่ต่างกันสามารถตรวจสอบได้ แนวคิดของปริภูมิถูกพิจารณาว่าเป็นพื้นฐานที่สำคัญเพื่อการทำความเข้าใจในจักรวาล ถึงแม้ว่าปริภูมิจะเป็นที่ถกเถียงกันในหมู่นักปรัชญาถึงความมีตัวตนของปริภูมิ ความสัมพันธ์ของการมีตัวตนหรือความเป็นส่วนหนึ่งของกรอบความคิด
ร็อคแมน X3

ร็อคแมน X3 (; โรมาจิ: "Rokkuman Ekkusu Suri") หรือ เมกาแมน X3 (Mega Man X3) เป็นวิดีโอเกมชุดที่ 3 ของซีรีส์ร็อคแมน X โดยวางจำหน่ายในวันที่ 1 ธันวาคม ค.ศ. 1995 ที่ประเทศญี่ปุ่น และวางจำหน่ายในต่างประเทศเมื่อวันที่ 4 มกราคม ค.ศ. 1996 ที่สหรัฐอเมริกา และวันที่ 25 มิถุนายน ค.ศ. 1996 ที่ทวีปยุโรป วางจำหน่ายในเครื่องซูเปอร์แฟมิคอมและเป็นเกมสุดท้ายของซีรีส์ร็อคแมน X ที่ลงในเครื่องซูเปอร์แฟมิคอม ในปีต่อมาได้จัดจำหน่ายอีกครั้งในเครื่องเล่นเกม เพลย์สเตชัน และ เซกา แซทเทิร์น เมื่อวันที่ 26 เมษายน ค.ศ. 1996 แต่ภายหลังได้มีการจัดจำหน่ายอีกครั้งบนระบบปฏิบัติการวินโดวส์อีกครั้งหนึ่งในปี ค.ศ. 1997
นักวิทยาศาสตร์เรพลิรอยด์ที่มีความสามารถประดิษฐ์ได้หลายอย่างแต่และหลังสงครามครั้งที่ 2 ของ ซิกม่า ได้ถูกไวรัสของซิกม่าครอบงำจนกลายเป็นคนละคน จนมีความทะเยอทะยานจนสร้าง ซิกม่า ขึ้นมาอีกครั้ง
สมาชิกของอิเรกูลาร์ฮันเตอร์หน่วยที่ 17 ของเอ็กซ์ถูกซิกม่าไวรัสครอบงำจับตัวเอ็กซ์เพื่อท้าสู้กับซีโร่
อดีตสมาชิกอิเรกูลาร์ฮันเตอร์หน่วยพิเศษ
เกมกระดาน

เกมกระดาน คือเกมที่ต้องใช้ชิ้นส่วนหรือตัวหมากวางไว้บนพื้นที่เล่น เคลื่อนที่หรือหยิบออกจากพื้นที่เล่น พื้นที่เล่นเปรียบได้กับ "กระดาน" ซึ่งจะมีพื้นผิวหรือรูปภาพเฉพาะสำหรับเกมนั้น ๆ เกมกระดานอาจเป็นเกมที่ใช้ความสามารถในเชิงกลยุทธ์หรือใช้โชคหรือดวงเป็นส่วนประกอบก็ได้
จากหลักฐานทางโบราณคดีพบว่า วัฒนธรรมการเล่นเกมกระดานมีมาแล้วตั้งแต่อย่างน้อยสามพันปีก่อนคริสตกาล โดยมีการเล่นเกมกระดานในอียิปต์โบราณและในอารยธรรมแถบเมโสโปเตเมีย
เกมกระดานที่เล่นกันในปัจจุบันสามารถแบ่งออกได้เป็นเกมกระดานดั้งเดิม ที่มีการเล่นสืบเนื่องกันมาโดยไม่มีการคุ้มครองลิขสิทธิ์ของผู้ออกแบบแล้ว เช่น หมากรุก หมากล้อม หมากฮอส แบ็กแกมมอน เกมบิงโก BINGO เป็นต้น และเกมกระดานที่ทราบผู้คิดค้นชัดเจนและได้รับการคุ้มครองลิขสิทธิ์ เช่น เกมเศรษฐี
ฌูล มาซาแร็ง

ฌูล พระคาร์ดินัลมาซาแร็ง  หรือชื่อเกิดคือ จุยลิโอ ไรมอนโด มัซซารีโน  เป็นดยุกแห่งเรอแตล มาแยน และเนอแวร์ เกิดที่ราชอาณาจักรเนเปิลส์ ในปี ค.ศ. 1602 เป็นพระคาร์ดินัลชาวอิตาลี และมีบทบาทสำคัญในการช่วยพระเจ้าหลุยส์ที่ 14 แห่งฝรั่งเศสขณะยังทรงพระเยาว์ปกครองประเทศ 
เขาเคยเป็นนายทหารกองทัพของบิชอปแห่งโรม ได้รับการศึกษาจากโรมและมาดริด ต่อมาได้รับการแต่งตั้งให้เป็นเอกอัครสมณทูตสันตะสำนักประจำราชสำนักพระเจ้าหลุยส์ที่ 13 แห่งฝรั่งเศส เมื่อออกจากการทูตแล้วก็ได้เข้ารับราชการกับพระเจ้าหลุยส์ที่ 13 และได้โอนสัญชาติเป็นชาวฝรั่งเศส ต่อมารีเชอลีเยอแต่งตั้งให้มาซาแร็งเป็นบิชอป เพราะพอใจว่ามีความรู้ในเรื่องการเมืองยุโรปเป็นอย่างดี 
เมื่อพระเจ้าหลุยส์ที่ 13 สวรรคต มาซาแร็งได้เข้ามามีส่วนช่วยในการบริหารประเทศเมื่อครั้งที่พระเจ้าหลุยส์ที่ 14 ยังทรงพระเยาว์และยังคงสืบทอดนโยบายที่พระคาร์ดินัลรีเชอลีเยอได้วางรากฐานไว้ มาซาแร็งเป็นผู้มีความสามารถและไม่ชอบสงครามผิดกับรีเชอลีเยอ แต่สิ่งหนึ่งที่เหมือนกันคือการยกย่องพระมหากษัตริย์ให้เป็นพระเจ้าแผ่นดินในระบอบสมบูรณาญาสิทธิราชย์ให้มากที่สุดเท่าที่จะทำได้ เขาดำรงตำแหน่งอัครมหาเสนาบดีในพระเจ้าหลุยส์ที่ 14 เป็นเวลา 18 ปี ถึงแก่อสัญกรรมวันที่ 1 มีนาคม พ.ศ. 1661 ณ กรุงปารีส ราชอาณาจักรฝรั่งเศส เมื่อมีอายุได้ 59 ปี
เจ้าหญิงไท่ผิง

เจ้าหญิงไท่ผิง (#เปลี่ยนทาง , ค.ศ. 665 - 2 สิงหาคม ค.ศ. 713) เป็นพระธิดาในจักรพรรดินีบูเช็กเทียนและจักรพรรดิถังเกาจงและเป็นพระขนิษฐาในจักรพรรดิถังจงจงและจักรพรรดิถังรุ่ยจงเมื่อพระราชมารดาสวรรคตในปี ค.ศ. 705 และพระเชษฐาสวรรคตในปี ค.ศ. 710 จึงทรงสนับสนุนองค์ชายหลี่หลงจีพระภาติยะของพระองค์ซึ่งเป็นพระราชโอรสในจักรพรรดิถังรุ่ยจงให้ทำการรัฐประหารยึดอำนาจจากจักรพรรดินีเว่ย ซึ่งกำลังมีอำนาจในราชสำนักต่อมาทั้ง 2 พระองค์เกิดทะเลาะกันและเจ้าหญิงไท่ผิงก็สิ้นพระชนม์ในเหตุการณ์ครั้งนี้เมื่อปี ค.ศ. 713 ขณะพระชนม์ได้ 48 พรรษา
ทางหลวงแผ่นดินหมายเลข 1152

ทางหลวงแผ่นดินหมายเลข 1152 (แยกทางหลวงหมายเลข 1020 (หัวดอย) - บรรจบทางหลวงหมายเลข 1020 (ต้าตลาด)) เป็นถนนที่แยกมาจากทางหลวงแผ่นดินหมายเลข 1020 (เชียงราย-เชียงของ) เป็นส่วนหนึ่งของทางหลวงสายเอเชียหมายเลข 3 (AH3) สร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงจังหวัดหมายเลข 1152 พ.ศ.2528 ในสมัยที่พลเอกเปรม ติณสูลานนท์เป็นนายกรัฐมนตรี นอกจากนี้แล้ว ทางหลวงสายนี้ยังถูกประกาศให้เป็นทางหลวงที่จำเป็นต้องก่อสร้างโดยเร่งด่วน ในสมัยที่นายสมัคร สุนทรเวช เป็นรัฐมนตรีว่าการกระทรวงคมนาคม
เขตการควบคุม.
แบ่งเขตการควบคุมออกเป็น 3 ตอน ได้แก่
ทางแยกที่สำคัญ.
ทางหลวงแผ่นดินหมายเลข 1152 เป็นถนนสายหลักที่ใช้ในการเดินทางเข้าสู่ตัวเมืองเชียงรายของประชาชนในอำเภอขุนตาล อำเภอพญาเม็งราย และอำเภอเวียงชัย จังหวัดเชียงราย ในบางช่วงจะมีการใช้แนวเส้นทางร่วมกับ ทางหลวงแผ่นดินหมายเลข 1421 ด้วย
อาคารวรรณสรณ์

อาคารวรรณสรณ์ ตั้งอยู่เลขที่ 35 ถนนพญาไท แขวงถนนพญาไท เขตราชเทวี กรุงเทพฯ 10400 เป็นศูนย์การศึกษาที่ประกอบด้วยโรงเรียนกวดวิชากว่า 20 สถาบัน ร้านอาหาร-ศูนย์อาหาร, ร้านหนังสือ, ศูนย์ทันตกรรมและความงาม เป็นอาคารสูง 18 ชั้นรวมชั้นใต้ดิน 1 ชั้น มีลิฟต์ 4 ตัวเป็นแบบบริการด้านหน้า 3 ตัวและขนของด้านหลัง 1 ตัว มีพื้นที่ใช้สอย 38,614 ตารางเมตร สามารถจอดรถยนต์ได้กว่า 260 คัน รองรับนักเรียนสูงสุดได้เกือบ 20,000 คนต่อรอบ ซึ่งจะเห็นภาพการมาใช้บริการของนักเรียนและผู้ปกครองในลักษณะเช่นนี้ได้ในทุก ๆ ช่วง วันหยุดเสาร์-อาทิตย์ และช่วงปิดภาคการศึกษา
ประวัติของที่ดิน.
อาคารวรรณสรณ์ ตั้งอยู่บนที่ดิน 2 ไร่ 1 งาน 37 ตารางวา โฉนด เลขที่ 1167 ผู้ที่เป็นเจ้าของดั้งเดิมคือ พระยาคชนันทน์นิพัทธพงศ์ (ล้วน คชนันทน์) ข้าราชบริพารในรัชกาลที่ 6 ครอบครองตั้งแต่ยังมีบรรดาศักดิ์เป็น จมื่นมานิตนเรศร์ ตั้งแต่ปี พ.ศ. 2460 ซึ่งบนที่ดินแปลงนี้มีบ้านเก่าอยู่ 1 หลัง ต่อมาภายหลังทั้งบ้านและที่ดินแปลงนี้ได้ตกเป็นของครอบครัวนายรัชชปาลซิงห์ นารูลาและญาติ ตั้งแต่ปี พ.ศ. 2484 และบ้านหลังนี้ยังเคยให้เช่าเป็นที่ตั้งของสถานทูตอินเดีย ประจำประเทศไทย อยู่ช่วงหนึ่ง ต่อมาได้เกิดปัญหา การแบ่งทรัพย์ที่ดินแปลงนี้จนเป็นความในชั้นศาลได้พิจารณานำทรัพย์ออกขายทอดตลาดผ่านกรมบังคับคดี ในวันที่ 28 ธันวาคม 2548 ซึ่ง นายอนุสรณ์ ศิวะกุล และนางอุไรวรรณ ศิวะกุล เป็นผู้ประมูลได้ เพื่อนำมาสร้าง อาคารวรรณสรณ์ (ในวันรับมอบที่ดินและสิ่งปลูกสร้าง สภาพของบ้านทรุดโทรมมากไม่มีหลังคา และพื้นอยู่แล้ว เนื่องจากผู้ครอบครองอยู่เดิมได้รื้อถอนออกไปจนหมด)
การจัดสรรพื้นที่.
อาคารมีทั้งหมด 15 ชั้น ประกอบด้วย
ข้อมูล ณ เดือนมกราคม พ.ศ. 2562
ต่อไปนี้คือสถาบันกวดวิชาที่เคยเปิดทำการภายในอาคารวรรณสรณ์
ความเข้าใจผิดเกี่ยวกับที่ดิน.
ที่ดินของอาคารวรรณสรณ์นั้นไม่ใช่วังลักษมีวิลาศของพระนางเธอลักษมีลาวัณ และไม่ใช่สถานที่ที่พระองค์ถูกลอบปลงพระชนม์เมื่อวันที่ 29 สิงหาคม พ.ศ. 2504 ดังที่มีหลายคนเข้าใจผิด จากหลักฐานโฉนดที่ดินระบุชัดเจนว่า จมื่นมานิตย์นเรศร์ (ล้วน คชนันท์น) หรือ พระยาคชนันทน์นิพัทธพงศ์ เป็นผู้ครอบครองที่ดินมาตั้งแต่แรกเมื่อปี พ.ศ. 2460 แล้วถูกเปลี่ยนมือเป็นผู้ครอบครองอื่น ๆ หลายครั้ง ในความเป็นจริงนั้น วังลักษมีวิลาศตั้งอยู่ที่ฝั่งตรงข้ามกับอาคารวรรณสรณ์ ปัจจุบันเป็นอาคารศูนย์รวมนักศึกษาแป๊บติสต์ (BSC) ที่หัวมุมถนนสี่แยกพญาไทเช่นเดียวกัน ดังมีประวัติอย่างชัดเจนอยู่ในหนังสือ “ประภาคารแห่งอนาคต” ของศูนย์รวมนักศึกษาแป๊บติสต์ ซึ่งมีรูปภาพและข้อความปรากฏเป็นหลักฐานอยู่
โรงเรียนเทคโนโลยีบริหารธุรกิจสมุทรปราการ

วิทยาลัยเทคโนโลยีบริหารธุรกิจสมุทรปราการ (อังกฤษ: Samutprakan Institute of Commerce and Technology) เป็นโรงเรียนอาชีวศึกษาเอกชน ในเครือแสงหิรัญ ก่อตั้งเมื่อปี พ.ศ. 2541 ตั้งอยู่ที่ กม.9 ตำบลบางพลีใหญ่ อำเภอบางพลี จังหวัดสมุทรปราการ 
วิทยาลเทคโนโลยีบริหารธุรกิจสมุทรปราการเป็นโรงเรียนอาชีวศึกษาเอกชนขนาดใหญ่แห่งแรกของจังหวัดสมุทรปราการที่เปิดสอนในหลักสูตรพณิชยกรรมระดับ ประกาศนียบัตรวิชาชีพ (ปวช.) และหลักสูตรบริหารธุรกิจระดับ ประกาศนียบัตรวิชาชีพชั้นสูง (ปวส.) 
สาขาที่เปิดสอนในโปรแกรม Sam'Tech : Multilingual Program (MP).
โปรแกรม Sam'Tech : Multilingual Program (MP) เป็นหลักสูตรการเรียนการสอนในรูปแบบ 3 ภาษา ได้แก่ ภาษาไทย ภาษาอังกฤษ และภาษาจีน 
ณ ปัจจุบันมีแค่หลักสูตรสำหรับระดับประกาศนียบัตรวิชาชีพ (ปวช.) เท่านั้น ดังนี้
รีบอร์น!

ครูพิเศษจอมป่วน รีบอร์น! (ญี่ปุ่น: 家庭教師ヒットマンREBORN! Katekyō Hittoman Ribōn! ?) เป็นการ์ตูนญี่ปุ่นที่ดำเนินเรื่องจบแล้วทั้งในฉบับหนังสือการ์ตูนหรือมังงะ(Manga)และในอะนิเมะ(Anime) เรื่องและภาพโดย อะกิระ อะมะโนะ[1] โครงเรื่องมีเนื้อหาเกี่ยวกับชีวิตของ ซาวาดะ สึนะโยชิ เด็กนักเรียนธรรมดาจนกระทั่ง "รีบอร์น" นักฆ่ามือของวองโกเล่ แฟมิลี่ มาเฟีย แห่งอิตาลี ได้มาทำการฝึกฝนให้สึนะเป็นหัวหน้าแก๊งมาเฟีย รุ่นที่ 10 ของวองโกเล่ แฟมิลี่[1] โดยเริ่มตีพิมพ์ในประเทศญี่ปุ่น ลงในนิตยสารรายสัปดาห์ โชเน็นจัมป์ โดยติดหนึ่งในอันดับขายดีที่สุดในประเทศญี่ปุ่น[2] และฉบับรวมเล่มโดยสำนักพิมพ์ชูเอฉะ และยังมีการจัดทำภาพยนตร์การ์ตูนครูพิเศษจอมป่วน รีบอร์น! ซึ่งผลิตโดยบริษัทอาร์ทแลนด์ ออกอากาศครั้งแรกเมื่อวันที่ 7 ตุลาคม พ.ศ. 2549 จนถึง 25 กันยายน พ.ศ. 2553 ทางช่องทีวีโตเกีย
 เรื่องราวของ 'ซาวาดะ สึนะโยชิ' หรือ 'สึนะ' เด็กหนุ่มธรรมดา ที่ได้พบกับครูพิเศษนาม 'รีบอร์น' ที่บอกจะมาฝึกให้ เขาได้เป็นมาเฟียและดูแลแก็งค์ต่อไป หลังจากบทบดสอบทั้งหลายนั้น สึนะคือผู้สืบทอดหัวหน้าแก๊งมาเฟีย รุ่นที่ 10 ของแก็งมาเฟียที่ยิ่งใหญ่ที่สุด 'วองโกเล่ แฟมิลี่' แห่งประเทศอิตาลี
หลังจากสึนะแสดงวีรกรรมสารภาพรักในชั้นใน รุ่นพี่ชมรมเคนโด้ที่แอบชอบเคียวโกะรู้สึกไม่พอใจ จึงคิดจะให้สึนะขายหน้า โดยท้าสึนะประลองเคนโด้ และวางแผนแกล้งไม่ให้ทำอิปป้งได้ ตอนแรกสึนะไม่กล้าสู้ แต่พอรีบอร์นยิงกระสุนดับเครื่องชนใส่ สึนะในชุดกางเกงในก็ทำอิปป้งด้วยการถอนเส้นผมของรุ่นพี่ออกทั้งหัว (ป้งแปลอีกอย่างว่าเส้นผม) ทำให้เพื่อน ๆ ประทับใจในแรงฮึดของสึนะ และเคียวโกะก็คุยกับสึนะเป็นครั้งแรก ผลจากการชนะรุ่นพี่ ทำให้เพื่อน ๆ ชวนสึนะเล่นวอลเล่ย์บอล ช่วงแรกสึนะคิดว่าจะให้รีบอร์นยิงกระสุนช่วย แต่รีบอร์นบอกว่าถ้ายิงโดยไม่มีอะไรคาใจก็ตายจริงแน่ สึนะจึงหนีไป แต่ก็กลับมาด้วยความรับผิดชอบ ในที่สุดรีบอร์นก็ช่วยด้วยการยิงกระสุนดับเครื่องชนที่อื่น จนสึนะและเพื่อนชนะได้ แต่ทว่าความไม่ได้เรื่องของสึนะอยู่ในสายตาของ "โกคุเดระ ฮายาโตะ" ผู้มาจากอิตาลี่ ทำให้โกคุเทระไม่ยอมรับสึนะเป็นหัวหน้าของวองโกเล่ จึงท้าประลองโดยโกคุเทระใช้ระเบิดเป็นอาวุธ แต่หลังจากโกคุเทระโดยนระเบิดพลาด และสึนะในโหมดดับเครื่องชน ได้ช่วยดับระเบิดให้จนช่วยชีวิตโกคุเทระไว้ โกคุเทระจึงยอมรับสึนะเป็นวองโกเล่รุ่นที่สิบ และเข้าเป็นแฟมิลี่คนแรกของสึนะ จากผลงานของสึนะที่เริ่มก่อวีรกรรมมากขึ้น ทำให้ "ยามาโมโตะ ทาเคชิ" นักเบสบอลของโรงเรียนสนใจเข้า ยามาโมโตะมีปัญหากับการเล่นเบสบอลจึงมาปรึกษาสึนะ สึนะบอกให้พยายามซ้อม ยามาโมโตะจึงซ้อมจะแขนหักและเสียใจมากคิดฆ่าตัวตายโดยโดดตึกเรียน สึนะเข้าไปห้ามจนยามาโมโตะเริ่มคิดตก แต่กลับเกิดอุบัติเหตุทำให้ยามาโมโตะร่วงลงไป สึนะโดดตามไปช่วยโดยรีบอร์นสนับสนุนด้วยกระสุนดับเครื่องชน ทำให้ทั้งคู่รอดชีวิตทั้งที่ตกตึกมาด้วยกัน ยามาโมโตะกลายเป็นเพื่อนคนแรกของสึนะ หลังจากนั้นสึนะได้รู้จักกับ "โบวีโน่ แรมโบ้" นักฆ่าที่เป็นเด็กอายุ 5 ขวบ จาก 'โบวีโน่ แฟมิลี่' ที่ได้รับภารกิจมาลอบสังหารรีบอร์นแต่ไม่เคยสำเร็จ จนกลายมาเป็นเด็กในบ้านสึนะ ต่อมาคือ "อี้ผิง" นักฆ่าที่มาลอบฆ่าสึนะด้วยความเข้าใจผิดเนื่องจากสายตาสั้น (จนมาอาศัยในบ้านสึนะอีกคน) ทำให้สมาชิกในบ้านมีเพิ่มขึ้น และก่อเรื่องปวดหัวให้สึนะมากขึ้น รวมถึง "เบียงกี้" พี่สาวของโกคุเทระ นักฆ่าที่ใช้พอยด์ซั่นคุกกิ๊ง (อาหารพิษ) ที่คิดจะมาฆ่าสึนะเพื่อพารีบอร์นกลับไป แต่ภายหลังก็มาอาศัยในบ้านสึนะอีกคน
แวนเจลิส

อีแวนเจลอส โอดิซซีซ์ พาพาธานาซโซ (กรีก: Ευάγγελος Οδυσσέας Παπαθανασίου IPA: [evˈaɲɟelos oðiˈseas papaθanaˈsiu]; 29 มีนาคม ค.ศ. 1943 – 17 พฤษภาคม ค.ศ. 2022) นักดนตรีและนักแต่งเพลงชาวกรีก มีผลงานในแนวดนตรีอีเลกโทรนิก นิวเอจ โพรเกรสซีฟร็อก แอมเบียนต์ โดยใช้ชื่อในการแสดงว่า แวนเจลิส (กร่อนมาจากชื่อ Evangelos ; อ่านว่า /vænˈgɛlɨs/)
ผลงานของแวนเจลิสที่มีชื่อเสียง คือดนตรีประกอบภาพยนตร์เรื่อง Chariots of Fire (ชื่อไทย: เกียรติยศแห่งชัยชนะ) ในปี พ.ศ. 2524 ซึ่งได้รับรางวัลออสการ์สาขาดนตรีประกอบภาพยนตร์ยอดเยี่ยม และดนตรีประกอบภาพยนตร์เรื่อง Blade Runner ในปี พ.ศ. 2525 และ ในปี พ.ศ. 2535
แวนเจลิสเคยร่วมงานกับ จอน แอนเดอร์สัน นักร้องนำของวงเยส และออกอัลบั้มร่วมกัน 4 ชุด ในชื่อ Jon & Vangelis
<table style="background-color:transparent;"><tr><td> </td></tr><tr><td></td></tr><tr><td colspan="2" style="font-size:8pt;text-align:left;padding:4pt;padding-left:0pt;line-height:1.25em">ตัวอย่างบทเพลง "I Hear You Now"</td></table>
</ul>
รหัสซีซาร์

รหัสซีซาร์  ในทางด้านวิทยาการเข้ารหัสลับ หรือเป็นที่รู้จักกันในชื่ออื่นว่า shift cipher Caesar's code หรือ Caesar shift เป็นเทคนิคการเข้ารหัสที่ง่ายและแพร่หลายที่สุด โดยใช้หลักการแทนที่ตัวอักษร ซึ่งในแต่ละตัวอักษรที่อยู่ในข้อความจะถูกแทนที่ด้วยตัวอักษรที่อยู่ลำดับถัดไปตามจำนวนตัวอักษรที่แน่นอน อย่างเช่น แปลงตัวอักษรไป 3 ตัว อักษร "A" ก็จะถูกแทนที่ด้วยอักษร "D" การเข้ารหัสแบบดังกล่าวตั้งชื่อตามจูเลียส ซีซาร์ ซึ่งคิดค้นขึ้นเพื่อการติดต่อสื่อสารกับแม่ทัพนายกองของเขา
ขั้นตอนการเข้ารหัสซีซาร์มักจะใช้ร่วมกับการเข้ารหัสที่มีความซับซ้อนมากกว่า เนื่องจากรหัสซีซาร์ใช้หลักการแทนที่ตัวอักษรเดี่ยวที่มีความตายตัว ดังนั้น รหัสดังกล่าวจึงสามารถถอดออกมาได้ง่าย รวมไปถึงความจริงที่ว่า ในทางปฏิบัติแล้ว มักจะไม่ได้ช่วยในการรักษาความปลอดภัยของข้อความนั้นเลย
ตัวอย่าง.
การแปลงสามารถแสดงด้วยการปรับแนวสองพยัญชนะ พยัญชนะรหัสเป็นพยัญชนะธรรมดาที่หมุนซ้ายหรือขวาบางตำแหน่ง ตัวอย่างเช่น ต่อไปนี้เป็นรหัสซีซาร์ที่ใช้การหมุนซ้ายสามตำแหน่ง เทียบเท่าหมุนขวา 23 ตำแหน่ง:
 ธรรมดา: ABCDEFGHIJKLMNOPQRSTUVWXYZ
 รหัส: XYZABCDEFGHIJKLMNOPQRSTUVW
เมื่อเข้ารหัส บุคคลมองหาแต่ละอักษรของสารในบรรทัด "ปกติ" แล้วเขียนอักษรที่ตรงกันในบรรทัด "รหัส" การถอดรหัสให้ทำกลับกัน โดยเลื่อนขวา 3 
 ข้อความรหัส: QEB NRFZH YOLTK CLU GRJMP LSBO QEB IXWV ALD
 ข้อความธรรมดา: THE QUICK BROWN FOX JUMPS OVER THE LAZY DOG
ประวัติศาสตร์และการใช้งาน.
รหัสซีซาร์ได้รับชื่อตามจูเลียส ซีซาร์ ผู้ซึ่งใช้การแปลงตัวอักษรเพื่อปกป้องข้อมูลทางการทหารที่มีความสำคัญ แต่ถึงแม้ว่ารหัสซีซาร์จะเป็นการเข้ารหัสแบบแทนที่ตัวอักษรที่ถูกบันทึกไว้เป็นแบบแรก ก็ได้ปรากฏว่าได้มีรหัสแบบอื่นที่ได้มีการใช้งานก่อนหน้านั้นแล้ว 
<templatestyles src="แม่แบบ:คำพูด/style.css" />"ถ้าเขาต้องการส่งข้อความใดที่เป็นความลับ เขาจะเขียนมันในลักษณะเข้ารหัส โดยการแทนที่ตัวอักษรตามลำดับตัวอักษร ซึ่งไม่สามารถอ่านได้เป็นคำ หากผู้ใดต้องการจะถอดข้อความดังกล่าว บุคคลผู้นั้นจะต้องแทนที่ตัวอักษรตัวที่สี่ หรือ "D" ด้วยตัวอักษร "A" ไปเรื่อย ๆ"
ส่วนหลานชายของเขา ออกุสตุส ซีซาร์ ได้ใช้วิธีเข้ารหัสแบบเดียวกันนี้ แต่เปลี่ยนไปใช้การแทนที่ตัวอักษรที่อยู่ถัดไปหนึ่งตัวแทน และไม่ได้ใช้ครอบคลุมรวมไปถึงตัวอักษรตัวแรกด้วย
<templatestyles src="แม่แบบ:คำพูด/style.css" />"เมื่อได้ก็ตามที่เขาเข้ารหัสข้อความ เขาจะใช้ตัวอักษร "B" แทน "A" ไปเรื่อย ๆ จนถึง "Z" จะใช้ "AA" เขียนแทน"
นอกจากนั้นยังได้ปรากฏหลักฐานอีกว่าจูเลียส ซีซาร์ได้คิดค้นรหัสลับที่มีความสลับซับซ้อนกว่านี้อีก อย่างเช่น นักเขียนคนหนึ่งที่มีชื่อว่า อุลุส เกลเลียส ได้กล่าวถึงตำราการเข้ารหัสของซีซาร์ว่า:
<templatestyles src="แม่แบบ:คำพูด/style.css" />"นอกเหนือจากนั้นยังได้มีรูปแบบการเข้ารหัสที่ฉลาดกว่านั้นอีกโดยนักไวยากรณ์ โพรเบียส ผู้ซึ่งให้ความสำคัญกับความหมายเป็นนัยของตัวอักษรที่ซ่อนอยู่ในสารลับของซีซาร์นั้น"
ไม่ได้มีการบันทึกแต่อย่างใดว่ารหัสดังกล่าวมีประสิทธิภาพมากเพียงใด แต่ก็ดูเหมือนว่ารหัสดังกล่าวจะให้ความปลอดภัยแก่สารลับอยู่ในระดับหนึ่ง เพราะศัตรูส่วนใหญ่ของซีซาร์นั้นคือ บุคคลที่สามารถอ่านออกเขียนได้แล้ว ซึ่งพวกเขาเหล่านั้นต่างก็เชื่อว่า ซีซาร์ใช้ภาษาต่างประเทศที่ไม่มีใครอื่นรู้จักในการส่งสาร เนื่องจากเกรงว่าจะมีผู้ที่สามารถถอดข้อความในสารลับได้ ดังนั้นจึงไม่มีการบันทึกเทคนิกการถอดรหัสการแทนที่ตัวอักษรในขณะนั้น ประวัติศาสตร์วิทยาการเข้ารหัสที่ย้อนกลับไปไกลที่สุดถูกบันทึกไว้ในคริสต์ศตวรรษที่ 9
อลัน พาร์สันส์

อลัน พาร์สันส์ (20 ธันวาคม ค.ศ. 1948 -) ซาวด์เอนจิเนียร์ โปรดิวเซอร์ และนักดนตรีชาวอังกฤษ มีส่วนร่วมในการผลิตผลงานที่ได้รับความนิยมของศิลปินหลายคน รวมทั้งอัลบั้ม Abbey Road ของเดอะบีทเทิลส์ และอัลบั้ม The Dark Side of the Moon ของพิงก์ ฟลอยด์
พาร์สันส์เกิดที่ลอนดอน เริ่มงานตั้งแต่ปี ค.ศ. 1967 ขณะมีอายุเพียง 18 ปีโดยเป็นผู้ช่วยซาวด์เอนจิเนียร์ ที่ห้องบันทึกเสียงแอบบีย์โรดของ EMI ผลงานชิ้นแรกคืออัลบั้ม "Abbey Road" ของเดอะบีทเทิลส์ จากนั้นได้ร่วมผลิตผลงานหลายชุดของพอล แม็คคาร์ตนีย์, เดอะ ฮอลลีส์, อัล สจวต และมีส่วนร่วมอย่างมากในอัลบั้ม "The Dark Side of the Moon" ที่ประสบความสำเร็จสูงสุดของพิงก์ ฟลอยด์
ในปี ค.ศ. 1975 พาร์สันส์ ได้ร่วมกับ เอริก วูลฟ์สัน โปรดิวเซอร์และนักแต่งเพลง ก่อตั้งวงดนตรีชื่อ ดิ อลัน พาร์สันส์ โปรเจกต์ โดยรวมกลุ่มนักดนตรีที่ผลิตงานอยู่เบื้องหลังให้กับศิลปินต่างๆ ผลิตผลงานออกมา 10 ชุด โดยไม่จัดการแสดงสด ก่อนจะยุบวงไปในปี ค.ศ. 1987
เพลง "Sirius" เป็นเพลงบรรเลงแทรคแรกของอัลบั้ม "Eye in the Sky" ในปี ค.ศ. 1982 ที่ประสบความสำเร็จที่สุด ขึ้นถึงอันดับ 7 ในชาร์ตนิตยสารบิลบอร์ดของสหรัฐ ได้รับความนิยมจากทีมกีฬาอาชีพหลายทีมในสหรัฐอเมริกา นำมาใช้เป็นเพลงเปิดตัวนักกีฬาลงสู่สนามแข่งขัน เช่น ชิคาโก บูลส์ , พิตสเบิร์ก สตีลเลอร์ส, นิวออร์ลีนส์ เซนต์ส, แคนซัสซิตี ชีฟส์, ฟีนิกซ์ ซันส์, ดีทรอยต์ ไลอันส์ รวมถึง แมนเชสเตอร์ซิตี ในฤดูกาล 2007/2008 
ปัจจุบันอลัน พาร์สันส์ ใช้ชีวิตอยู่ในซานตาบาร์บารา แคลิฟอร์เนีย สหรัฐอเมริกา
รางวัลออสการ์ สาขาเทคนิคพิเศษยอดเยี่ยม

รางวัลออสการ์ สาขาเทคนิคพิเศษยอดเยี่ยม เป็นหนึ่งในรางวัลออสการ์โดยสถาบันศิลปะและวิชาการทางภาพยนตร์ที่มอบให้กับภาพยนตร์ที่แสดงให้เห็นถึงความสำเร็จในด้านเทคนิคพิเศษ ครั้งแรกในการมอบรางวัล (ปีค.ศ. 1939) รางวัลนี้มีชื่อว่า "Best Special Effects" ต่อมาในปีค.ศ. 1963 รางวัลนี้ได้แยกออกเป็น 2 ประเภท คือ "Best Special Visual Effects" และ "Best Sound Effects" ในปีค.ศ. 1972 ได้มีการหยุดมอบรางวัลนี้ และเปลี่ยนไปมอบรางวัล "Academy Special Achievement Award" แทน แต่เป็นช่วงระยะเวลาเพียงไม่กี่ปีเท่านั้น ในปีค.ศ. 1996 รางวัลนี้ก็ได้เปลี่ยนชื่อเป็น "Best Visual Effects" มาจนถึงปัจจุบัน และในปีค.ศ. 2007 ได้เปลี่ยนวิธีการเลือกภาพยนตร์ที่เข้าชิงรางวัล คือ จะเลือกภาพยนตร์มา 15 เรื่อง และคัดเหลือ 7 เรื่องในรอบสอง หลังจากนั้นจึงประกาศภาพยนตร์ที่ได้รับการเสนอชื่อเข้าชิงรางวัลนี้เพียง 3 เรื่อง
สำหรับภาพยนตร์ที่จะได้รับการเสนอชื่อเข้าชิงรางวัลนี้ เทคนิคพิเศษจะต้องเป็นสิ่งที่การถ่ายภาพยนตร์ทั่วไปทำไม่ได้ เช่น คอมพิวเตอร์กราฟิกส์สามมิติของตึกเอ็มไพร์สเตตทั้งตึก ไม่ถือว่าเข้าเงื่อนไข เนื่องจากเราสามารถ่ายภาพของตึกได้โดยง่าย ในขณะเดียวกันกรุงโรมโบราณจะเข้าเงื่อนไข เพราะเราไม่สามารถถ่ายภาพของกรุงโรมในอดีตได้ อย่างไรก็ตามการตัดสินไม่ได้พิจารณาที่ฉากใดฉากหนึ่งของภาพยนตร์เท่านั้น แต่ต้องพิจารณาคุณภาพของเทคนิคพิเศษโดยรวมของภาพยนตร์เรื่องนั้น
ตามกฎของออสการ์ เงื่อนไขของรางวัลนี้คือ
(ก) การพิจารณาเทคนิคพิเศษให้พิจารณาจากภาพรวมในการสร้างภาพยนตร์ และ
(ข) ความสามารถในทางศิลปะ ฝีมือ และ ความถูกต้อง ที่ทำให้เกิดภาพลวงตาได้
เจาะเวลาหาอดีต (แฟรนไชส์)

เจาะเวลาหาอดีต  เป็นแฟรนไชส์อเมริกันแนวตลกและนิยายวิทยาศาสตร์ สร้างโดย โรเบิร์ต เซเม็กคิสและบ็อบ เกล แฟรนไชส์เล่าเรื่องราวของ มาร์ตี แม็กฟลาย นักเรียนมัธยมปลายและ ดร. เอมเมตต์ "ด็อก"บราวน์ นักวิทยาศาสตร์ประหลาด โดยพวกเขาใช้เครื่องย้อนเวลาเดอลอรีนเพื่อเดินทางข้ามเวลาไปยังช่วงเวลาต่าง ๆ ในประวัติศาสตร์ของเมืองสมมติของฮิลล์วัลเลย์, แคลิฟอร์เนีย
ภาพยนตร์เรื่องแรกเป็นภาพยนตร์ที่ทำเงินสูงสุดใน ค.ศ. 1985 และกลายเป็นปรากฏการณ์ระดับนานาชาติ นำไปสู่การสร้างภาพยนตร์ภาคสองและภาคสามพร้อมกัน โดยออกฉายใน ค.ศ. 1989 และ 1990 ตามลำดับ แม้ว่าภาคต่อจะทำเงินได้ไม่ดีในบ็อกซ์ออฟฟิศเหมือนกับภาพยนตร์เรื่องแรกก็ตาม แต่ภาพยนตร์ไตรภาคก็ยังคงได้รับความนิยมอย่างมาก มีการสร้างสื่อต่าง ๆ เช่น แอนิเมชันชุดทางโทรทัศน์และที่ยูนิเวอร์แซลเดสติเนชันส์แอนด์เอ็กซ์พีเรียนส์ในยูนิเวอร์แซลซิตี, แคลิฟอร์เนีย, ออร์แลนโด, ฟลอริดาและโอซากะ, ญี่ปุ่น (ปัจจุบันปิดหมดแล้ว), และละครเวที วิชวลเอฟเฟกต์ของภาพยนตร์ทำโดยอินดัสเชียลไลต์แอนด์แมจิก ภาพยนตร์เรื่องแรกได้รับรางวัลออสการ์ สาขาบันทึกเสียงยอดเยี่ยม
ปังปอนด์ ดิ แอนิเมชัน ตอน ตะลุยโลกอนาคต

ปังปอนด์ ดิ แอนิเมชัน ตอน ตะลุยโลกอนาคต เป็นภาพยนตร์แอนิเมชันที่สร้างจากการ์ตูนชุด "ปังปอนด์" (หรือในชื่อเดิม "ไอ้ตัวเล็ก") ซึ่งเป็นผลงานของ ภักดี แสนทวีสุข (ต่าย ขายหัวเราะ) และตีพิมพ์โดยสำนักพิมพ์บรรลือสาส์น ผลิตโดย ไทยฟิล์มพิคเจอร์ส และ บริษัท วิธิตา จำกัด ซึ่งบริษัทในเครือบันลือกรุ๊ป (เครือเดียวกับสำนักพิมพ์บรรลือสาส์น) กำกับภาพยนตร์โดย ชัยพร พานิชรุทติวงศ์ เดิมสร้างเป็นภาพยนตร์แอนิเมชันสำหรับออกออกาศทางสถานีโทรทัศน์ไทยทีวีสีช่อง 3 ระหว่างเดือนเมษายน - มิถุนายน พ.ศ. 2545 ต่อมาจึงได้ตัดต่อใหม่เพื่อออกฉายในโรงภาพยนตร์ เนื่องในโอกาสครบรอบ 10 ปี การ์ตูนชุดปังปอนด์ โดยออกฉายครั้งแรกเมื่อวันที่ 18 ตุลาคม พ.ศ. 2545
การ์ตูนชุดนี้ได้รับการจัดว่าเป็นภาพยนตร์ไทยเรื่องแรกที่สร้างโดยคอมพิวเตอร์กราฟิกส์สามมิติ และเป็นแอนิเมชันไทยเรื่องแรกที่ได้รับการจัดฉายในโรงภาพยนตร์ไอแม็กซ์